Memoria PlamBe 2022/23

Biblioteca María Mariño

IES Virxe do Mar

1.Grao de cumprimento dos obxectivos propostos

1.1. En relación coa organización e xestión.

Iniciamos o curso cun importante cambio, a incorporación ao programa KOHA. A migración realizouse durante o verán nun proceso máis doado do que parecia. Como coordinadora da bibliotecca realicei un curso de formación para o manexo de dito programa e os libros que se foron mercando de novo xa foron catalogados e rexistrados co sistema de código de barras que facilita moito o sistema de préstamo.

Tamen fixemos un importante cambio en canto a organización da biblioteca. Conseguimos organizar toda a sección de literatura segundo a lingua meta, facilitando moitísimo a busca nos andeis. Tamén no etiquetado dos libros, simplificamos a sinatura topográfica.

Equipamento

O novo mobiliario mercado o curso pasado, resulta cada vez máis práctico, permitindo modificar os espazos segundo os distintos usos que lle demos a biblioteca.

Chegounos unha dotación formada por catro sillóns e unha mesa que tiñamos pedida dende facia moito tempo. Quedou un acolledor espazo de lectura e tamen para os xogos grupais.

Ampliamos os xogos que están gardados nun armariño de fácil acceso

1.2. En relación coa dinamización e promoción dos recursos da biblioteca, a súa integración no tratamento do currículo e a súa contribución á alfabetización múltiple e ao desenvolvemento das competencias básicas do alumnado.

Implementación dos usuarios de KOHA-BESCOLARES

Tentamos dar de alta ao maios número de alumnado posible na plataforma de lectura dixital E-ELBE2 , principalmente entre os grupos de alumnado de menor idade.

Biblioteca inclusiva

Cando rematamos a nova colocación dos fondos de literatura, conseguimos colocar a sinalización da CDU ilustrada que levábamos comezada dende o curso anterior, con distintos tamaños e colores, que facilita moito as buscas.

1.3. En relación coa formación de usuarios e adquisición da competencia informacional (competencia para o tratamento da información incluída na actual «competencia dixital»).

Por fin puidemos este curso facer Formación de usuarios en todo o primeiro ciclo de Secundaria e algúns cursos de segundo ciclo de ESO, bacharelato e ciclo. Nesta formación, para o alumnado de 1º e 2º ESO, fíxose unha actividade práctica na que o alumnado tiña que cuñar, catalogar e etiquetar un “libro” feito de cartolina.

Ampliouse o curso da aula virtual do centro para que o profesorado teña acceso aos materiais de formación de usuario.

O alumnado de Proxecto Competencial traballou na biblioteca para comprender o seu funcionamento e ser transmisor do mesmo, e dicir, de formar eles aos seus compañeiros e compañeiras a través de podcast que grabaron e editaron na radio escolar.

1.4. En relación co fomento da lectura e co desenvolvemento do Proxecto lector de centro.

Continuamos con todas as subscricións editoriais que xa tiñamos, tanto de revistas como de libros e seguimos ampliando os fondos da biblioteca coas novidades editoriais pertinentes.

O alumnado participou activamente na suxestión para mercar fondos.

Ampliamos os fondos de materiais de non ficción, en relación a conmemoracións ou acontecementos como o 20º aniversario do afundemento do Prestixe.

Levamos a cabo as actividades previstas no Plan Anual de Lectura.

2. Descrición das actividades desenvolvidas

Actividades de dinamización

Enviamos os detalles e imaxes das actividades no arquivo: Exemplos de Materiais da Biblioteca VdM

-	Día das bibliotecas.

En outubro, para conmemorar o día das bibliotecas e celebrar a reapertura da nosa convocamos de novo o concurso Que sabes das bibliotecas?

Día de Rosalía

O 23 de febreiro conmemoramos o nacemento de Rosalía de Castro, recitando poemas, e escoitando poemas musicados, ademais de facer un photocall moi demandado.

Semana da Poesía

Lecturas de poemas, por parte dos departamentos de lenguas

Escape Room na biblioteca

Dentro das actividades programadas para a semana cultura a profesora de Lengua Castelá, María Ocampo, organizou un Escape Room do libro Escape Book de Tapias, para alumnado de 4º eso e 1º bach.

Difusión de novidades

Fíxose unha nova páxina web para o instituto, cunha apariencia moito máis clara e sinxela onde a biblioteca ten destacado un espazo para publicitar as novidades e outras noticias da biblioteca instituto .

- Conmemoración das letras galegas.

Exposición das obras mercadas de Florencio Delgado Gurriarán

O profesor Nacho Rodiño realizou un tríptico para todo o alumnado e o profesorado sobre a obra de este autor.

- Presentación dos fondos históricos do Instituto

Baixo a iniciativa da profesora Teresa Rodríguez, que rescatou e reoganizou un importante fondo de libros antigos atopados nun laboratorio, en distintos estados de conservación, iniciouse un proceso de recuperación e identificación de exemplares. A peritación foi encargada a Luis Alamancos, experto en dito proceso. A presentación dos fondos tivo lugar nun acto público en colaboración co Concello de Noia.

- Clubs de lectura

Seguimos coa materia pendente dos clubes de lectura. Debido ao escaso número de horas adicados a bibloteca, tanto da coordinadora como do resto do equipo, e coa gran carga lectiva do profesorado, seguimos sen ter clubes de lectura

- Radio escolar

Como resultado da participación do noso centro no programa de “Polos Creativos”, obtivemos unha dotación de aula no que se inclúe materia para a radio escolar. Instalada na propia aula, organizouse un horario para uso de todo o profesorado. Principalmente alumnado de Proxecto competencial de 1º e 3º ESO asiste a dita aula para grabar podcast de distintastemáticas. Para poñer en funcionamento dito equipo, contamos coa colaboración de varios compañeros, como o profesora Santi Perez, do colexio da Barquiña.

. Avaliación realizada das actividades deseñadas e desenvolvidas pola biblioteca, así como do funcionamento dos servizos da propia biblioteca en beneficio da comunidade escolar.

Tras a reunión do equipo avaliouse o traballo realizado. O resultado está recollido nunha matriz DAFO

Debilidades	Fortalezas
O escaso número de horas da coordinadora e equipo da biblioteca - O propio espazo da biblioteca -Reticencia do profesorado a empregar o espazo da biblioteca Falta de coordinación entre os departamentos para organizar ou colaborar en actividades da biblioteca.	-Gran número de alumnado na biblioteca -O traballo e adicación, sen horas recoñecidas, do equipo da biblioteca. Aproveitamento das fortalezas de cada un dos membros do equipo e doutros compañeiros colaboradores. Interese do alumnado colaborador
Ameazas	Oportunidades
-Non ter horas suficientes de apertura e adicación a biblioteca	-Poder empregar a radio escolar para difusión da biblioteca Aumentar a implicacion de alumnado no programa de axudantes de biblioteca dado o éxito deste curso Clubes de lectura Implicación das familias

. Previsións de futuro

Aumentar o número de horas de apertura e dedicación á biblioteca

Formación de usuarios en todos os cursos

Formación de usuarios para profesorado

Informar e implicar ás familias

Recuperar clubes de lectura

Actualizar o Blog da biblioteca, e ter unha mellor presenza na páxina web do centro.

Utilizar a Radio escolar como medio difusor da biblioteca

Seguir realizando actividades de lectura, recitado, encontros con autoras e autores, concertos en acústico… sempre en estreita colaboración co Equipo de Dinamización lingüística e os departamentos

Estas propostas serán a base das liñas prioritarias de actuación do equipo da biblioteca na solicitude para a continuidade do plan o próximo curso.

Noia, a 6 de Xuño de 2023

A Coordinadora da Biblioteca escolar

Asdo: Pilar Melcón Núñez

Vº e Prace do Director do Centro

Asdo: Xosé Antonio Mayo